
  REPUBLIKA HRVATSKA
TRGOVAČKI SUD U RIJECI
       Rijeka, Zadarska 1-3 					Poslovni broj 7 St-100/2018-3




R E P U B L I K A   H R V A T S K A


R J E Š E N J E


Trgovački sud u Rijeci, po sucu Liljani Ugrin, kao sucu pojedincu u stečajnom predmetu, odlučujući o prijedlogu Financijske  agencije (OIB 85821130368) za otvaranje stečajnog postupka nad dužnikom RV EXCLUSIVE jednostavno društvo s ograničenom odgovornošću za graditeljstvo, trgovinu i usluge Rijeka, Andrije Peruča 10 (MBS 040369251 – OIB 67143998406) dana 12. veljače 2018. 


r i j e š i o      j e 


I	Pokreće se prethodni postupak radi utvrđivanja pretpostavki za otvaranje stečajnog postupka nad dužnikom RV EXCLUSIVE jednostavno društvo s ograničenom odgovornošću za graditeljstvo, trgovinu i usluge Rijeka, Andrije Peruča 10 (MBS 040369251 – OIB 67143998406).

II 	Nalaže se osobama koje vode poslove dužnika da u roku od osam dana od dana dostave ovog rješenja, pozivom na poslovni broj 7 St-100/2018 predaju sudu pisano izvješće o financijsko-gospodarskom stanju dužnika.

III	Zakazuje se ročište radi očitovanja o prijedlogu za otvaranje stečajnog postupka na koje se pozivaju  osobe ovlaštene za zastupanje dužnika po zakonu, podnositelj prijedloga, pravne osobe koje za dužnika obavljaju poslove platnoga prometa  za dan 

10. travnja 2018. u 10,00 sati
kod ovog suda, Zadarska 1 i 3, sudnica broj 11.

Pozvane osobe se o prijedlogu mogu očitovati i pisano.




Obrazloženje


Financijska  agencija je podnijela sudu prijedlog za otvaranje stečajnoga postupka nad dužnikom RV EXCLUSIVE jednostavno društvo s ograničenom odgovornošću za graditeljstvo, trgovinu i usluge Rijeka, Andrije Peruča 10 (OIB 67143998406) temeljem odredbe članka 110. stavak 1. Stečajnog zakona („Narodne novine“ broj 71/15, 104/17,  u daljnjem tekstu: SZ), uz obrazloženje da na dan 2. veljače 2018. dužnik  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 134 dana u ukupnom iznosu od 23.506,46  kn, te da ima dva zaposlenika.
Odredbom članka 110. stavak 2. SZ propisano je da je Financijska agencija dužna podnijeti prijedlog za otvaranje stečajnoga postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u roku od osam dana od isteka toga razdoblja.
Nadalje je odredbom članka 115. stavak 1. SZ propisano da na temelju prijedloga za otvaranje stečajnoga postupka sud donosi rješenje o pokretanju prethodnoga postupka radi utvrđivanja pretpostavki za otvaranje stečajnoga postupka (prethodni postupak), protiv kojega nije dopuštena posebna žalba, ili taj prijedlog odbacuje rješenjem
Stoga je na osnovu navedenog valjalo je sukladno odredbi članka 115. stavak 1. SZ odlučiti kao pod točkom I izreke ovog rješenja.
Sud je sukladno odredbi članka 117. stavak 2. SZ naložio osobama koje vode poslove društva da predaju sudu pisano izvješće o financijsko-gospodarskom stanju dužnika,  kao pod točkom II izreke ovog rješenja.
Također je na osnovu odredbe članka 123. SZ zakazano ročište na kojem će se pozvane osobe očitovati o prijedlogu kao pod točkom  III izreke ovog rješenja.


U Rijeci, 12. veljače 2018.

     Sudac
                                                                                                        Liljana Ugrin, v.r.




POUKA O PRAVNOM LIJEKU
Protiv ovog rješenja nije dopuštena posebna žalba (članak 115. stavak 1. SZ). 

         Za točnost otpravka ovlašteni službenik:
  Elizabet Jovanović

